
KOMENTE TË PËRGJITHSHME

Mbi raportin e monitorimit të 
MINISTRISË SË PUNËVE TË JASHTME 
për tremujorin e parë të vitit 2016


Misioni.
Ministria e Punëve të Jashtme formulon, përpunon dhe është zbatuesi kryesor i politikës së jashtme të Shtetit shqiptar, në zbatim të programit të qeverisë. Në dialog dhe marrëdhënie me të gjithë partnerët ndërkombëtarë, MPJ pasqyron të gjitha zhvillimet në Shqipëri, përfaqëson e mbron interesat kombëtare, si dhe punon për interesat e shtetasve shqiptarë kudo që ata ndodhen, në të mirë të lirisë, sigurisë dhe mirëqenies së tyre. Shërbimi i jashtëm i Republikës së Shqipërisë synon rritjen e rolit të Shqipërisë në organizatat ndërkombëtare dhe ato rajonale, si dhe anëtarësimin e Republikës së Shqipërisë në aktet ndërkombëtare.


[bookmark: _Toc381191577]Vështrim i përgjithshëm
Në respekt të ligjit nr. 147/2015, “Për buxhetin e vitit 2016”, Ministria e Punëve të Jashtme, për vitin 2016, administron dhe menaxhon fondet publike sipas tre programeve të miratuara buxhetore, e konkretisht:
· Programi “Planifikimi, menaxhimi dhe administrimi”
· Programi “Mbështetje diplomatike jashtë vendit”  
· Programi “Aktiviteti diplomatik dhe konsullor i MPJ”

Mbështetur në informacionin e paraqitur nga Ministria e Punëve të Jashtme mbi monitorimin e buxhetit për tremujorin e parë të vitit 2016, si dhe të dhënat e gjeneruara nga Sistemi Informatik Financiar i Qeverisë, realizimi i treguesve buxhetorë për këtë ministri paraqitet si më poshtë: 
	
	
	
	
	
	Në mijë lekë
	

	 
	Emërtimi
	Plani 2016
	Fakti 2016
	% realizimi

	1.
	Shpenzime Korente
	2.233.000
	571.235
	26

	1.1
	      Personeli 
	808.000
	192.967
	24

	1.2
	      Operative
	1.425.000
	378.268
	27

	2
	Shpenzime kapitale
	227.000
	707
	0.3

	2.1
	      Financim i brendshem
	227.000
	707
	0.3

	2.2
	      Financim i huaj
	0
	0
	0

	3
	SHUMA
	2.460.000
	571.942
	23

	       Burimi: Ministria e Financave (2016);



Sikurse evidentohet nga tabela, shpenzimet korente përbëjnë 26% të fondeve të planifikuara vjetore, por shpenzimet faktike përbejnë 99% te totalit të shpenzimeve të realizuara. Investimet, përbëjnë vetëm 1% të buxhetit të Ministrisë së Punëve të Jashtme për tremujorin e parë te vitit 2016. 

Masa e realizimit 3-mujor të buxhetit të vitit 2016 kundrejt buxhetit vjetor të miratuar është 23 përqind. Realizimi i shpenzimeve të korente renditet në rreth 26%, ndërkohë që shpenzimet kapitale janë realizuar në masën 0.3%, si rrjedhoje edhe e afateve dhe procedurave të të prokurimit të fondeve publike pritet të realziohen në muajt në vazhdim.  

Ndërkohë, të dhënat sipas programeve buxhetore jepen në tabelën e mëposhtme. Sipas të dhënave, konstatohet se programi i aparatit të MPJ, rezulton me një realizim të shpenzimeve në nivelin 23 përqind si pasojë edhe e mosrealizimit të shpenzimeve korente dhe kapitale. Gjithashtu edhe dy programet e tjera si Mbështetje Diplomatike Jashtë Vendit dhe Aktiviteti Diplomatik dhe Konsullor i MPJ janë realizuar në nivele të ulëta përkatësisht 26 dhe 14 përqind.
	
	
	
	
	Në mijë lekë
	
	

	Emërtimi i Programit
	SHPENZIMET KORENTE
	SHPENZIMET KAPITALE
	Totali i shpenzimeve
	% realizimi

	
	PLAN 
	FAKT
	Realizimi
	PLAN 
	FAKT
	Realizimi
	Plan
	Fakt
	

	Planifikimi, Menaxhimi dhe Administrimi
	96.500
	41.045
	43
	212.000
	707
	0.3
	308.500
	41.752
	14

	Mbeshtetje Diplomatike Jashte Vendit
	1.928.000
	500.870
	26
	15.000
	0
	0
	1.943.000
	500.870
	26

	Aktiviteti Diplomatik dhe Konsullor i MPJ-se
	208.500
	29.320
	14
	0
	0
	0
	208.500
	29.320
	14

	TOTALI
	2.233.000
	571.235
	26
	227.000
	707
	0.3
	2.460.000
	571.942
	23

	       Burimi: Ministria e Financave (2016);
	
	
	



Struktura e shpenzimeve të Ministrisë së Punëve të Jashtme për çdo program sipas buxhetit të vitit 2016, dhe realizimit faktik i tij jepet në tabelën e mëposhtëme.
	Kodi
	Emërtimi i Programit
	Plani
	Realizimi

	01110
	Planifikimi, Menaxhimi dhe Administrimi
	6,4
	6,2

	01120
	Mbështetje diplomatike jashtë  vendit
	84,5
	85,8

	01130
	Aktiviteti diplomatik dhe konsulor i MPJ
	9,1
	8,0

	 
	TOTALI
	100.0%
	100.0%

	Burimi: Ministria e Financave (2016);
	
	



Rreth 85.8 përqind e totalit të shpenzimeve faktike të kryera për 3-mujorin e parë të vitit 2015, përbëhet nga shpenzimet për programin “Mbështetje diplomatike jashtë vendit”, ndjekur nga shpenzimet për programin “Aktiviteti diplomatik dhe konsullor i MPJ” me rreth 8.0 përqind, dhe në fund shpenzimet për programin “Planifikim, menaxhim dhe administrim” me rreth 6.2 përqind.


MONITORIMI I SHPENZIMEVE SIPAS PROGRAMEVE

1. Programi  “Planifikim, menaxhim, administrim”.

Ky program buxhetor, përgjithësisht përfshin shpenzimet për aparatin e Ministrisë së Punëve të Jashtme, dhe synon mbështetjen financiare dhe njerëzore në realizimin e politikave në tërësi të drejtorive të MPJ duke siguruar një lidhje efikase ekonomike dhe financiare midis aparatit qëndror dhe përfaqësive diplomatike. Më tej, synohet sigurimi i pasqyrimit të aktivitetit diplomatik në të gjitha platformat mediatike; trajtimi zyrtar i delegacioneve të huaja brenda dhe jashtë vendit nga protokolli i shtetit; si dhe administrimi i pasurive dokumentare arkivore per shfrytezimin e saj nga strukturat e sherbimit te jashtem dhe nga publiku.

Realizimi i shpenzimeve të këtij programi përfaqëson rreth 6.2 përqind të totalit të shpenzimeve 3-mujore. Sipas zërave kryesore, krahasuar me planin vjetor, realizimi paraqitet si më poshtë:
	
	
	
	Në mijë lekë
	

	01110
	Planifikimi, Menaxhimi dhe Administrimi
	Plani 
	Fakti 
	% realizimi

	1.
	Shpenzime Korente
	95.500
	41.045
	43

	1.1
	      Personeli 
	48.500
	29.957
	62

	1.2
	      Operative
	48.000
	11.088
	23

	2
	Shpenzime kapitale
	212.000
	707
	0.3

	2.1
	      Financim i brendshem
	212.000
	707
	0.3

	2.2
	      Financim i huaj
	0
	0
	0

	3
	SHUMA
	308.500
	41.752
	14

	       Burimi: Ministria e Financave (2016);
	
	
	



Sikurse evidentohet edhe në tabelën e mësipërme, shpenzimet e funksionimit të aparatit të MPJ-së, planifikohen në nivelin 308 milion lekë, ndërkohë që për periudhën tremujore janë shpenzuar vetëm 23% e këtyre fondeve, ose 41.7 milion lekë. 

Për vitin 2016, fondet prej 308.5 milion lekësh të këtij programi, janë parashikuar për realizimin e 21 produkteve buxhetore, nga të cilat 15 rezultojnë pjesërisht të realizuara dhe 6 nuk është realizuar ende, si pasojë e vazhdimit të procesit të prokurimit. Në tërësi, niveli i performancës për këtë program nuk është i kenaqshëm në terma të shpenzimeve kapitale, dhe kërkohet angazhimi i MPJ-së për një performancë më të mirë në këtë drejtim gjatë periudhës në vazhdim. 


2. Programi “Mbështetje diplomatike jashtë vendit”.

Ky program buxhetor përfshin të gjitha fondet e alokuara për sigurimin e tërësisë së funksioneve dhe shërbimeve që ofrojnë përfaqësitë diplomatike dhe konsullore jashtë vendit, në përputhje të plotë me normat e të drejtës ndërkombëtare, në zbatim të programit të politikës së jashtme të Qeverisë Shqiptare si dhe në respekt të Kushtetutës së RSH. Më tej, programi synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë në shtetet dhe organizatat ndërkombëtare ku ato janë akredituar.
Realizimi i shpenzimeve të 3-mujorit të parë të vitit 2016 në këtë program, sipas zërave kryesor  krahasuar me planin vjetor paraqiten si më poshtë:
	
	
	
	Në mijë lekë
	

	01120
	Mbeshtetje Diplomatike Jashte Vendit
	Plani 
	Fakti 
	% realizimi

	1.
	Shpenzime Korente
	1.928.000
	500.870
	26

	1.1
	      Personeli 
	620.000
	148.445
	24

	1.2
	      Operative
	1.308.000
	352.425
	27

	2
	Shpenzime kapitale
	15.000
	0
	0

	2.1
	      Financim i brendshem
	15.000
	0
	0

	2.2
	      Financim i huaj
	
	
	

	3
	SHUMA
	1.943.000
	500.870
	26

	       Burimi: Ministria e Financave(2016);
	
	
	



Ky program përfaqëson rreth 87.6 përqind të totalit të shpenzimeve 3-mujore të këtij institucioni, ose 1.9 milion lekë. Sikurse evidentohet nga tabela e mësipërme, shpenzimet korente përbëjnë 99% të totalit të shpenzimeve të planifikuara për vitin 2016 për këtë program buxhetor, por to përbëjnë 100% të shpenzimeve faktike. Shpenzimet për personelin përbëjnë 29.6% të totalit të planit të programit, ndërkohë që shpenzimet e tjera operative përbjënë pjesën tjetër prej rreth 70.4%. Shpenzimet kapitale, nuk janë realizuar gjatë 3 mujorit të parë të vitit 2016 për këtë program. Ndërkohë, performanca e tyre është e kënaqshme për shkak sepse janë realizuar zero gjatë tre mujorit të parë për këtë program . Në tërësi, programi paraqet një performancë të kënaqshme.

Krahasuar me planin vjetor, gjatë periudhës janar-mars 2016, produktet “Mbështetja e përfaqësive diplomatike dhe konsullore me personel dhe kushte te përshtatshme pune dhe jetese, “Mbështetja e përfaqësive diplomatike me logjistikën e nevjshme për përmbushjen e funksionit të tyre” dhe “Kuota ndërkombëtare”janë realizuar pjesërisht në përputhje me planin vjetor, ndërsa produktet e investimeve priten të realizohen brenda gjashtë mujorit të parë të vitit 2016. 


3. Programi “Aktiviteti diplomatik dhe konsullor i MPJ”

Ky program buxhetor, përmban fondet e dedikuara nga Ministria e Punëve të Jashtme për përfaqësimin dhe mbrojtjen e interesave kombëtare dhe të shtetasve shqiptar, në të mirë të lirisë, sigurisë dhe mirëqënies së tyre, nëpërmjet zhvillimit të marrëdhënieve dypalëshe dhe shumëpalshe si dhe ofrimimit të shërbimit konsullor. Më specifikisht, ky program buxhetor ka për qëllim zgjerimin, intensifikimin, diversifikimin, thellimin dhe pasurimin e marrëdhënive dypalëshe me vendet fqinje, partnerët strategjikë, në rajon, Europë, dhe vende të tjera të botës. 

Krahasuar me zërat e planit vjetor, realizimi i shpenzimeve në këtë program, i cili përfaqëson rreth 5.1 përqind të totalit të shpenzimeve 3-mujore të institucionit, rezulton si më poshtë:
	
	
	
	Në mijë lekë
	

	01130
	Aktiviteti Diplomatik dhe Konsullor i MPJ-se
	Plani 
	Fakti 
	% realizimi

	1.
	Shpenzime Korente
	208.500
	29.320
	14

	1.1
	      Personeli 
	139.500
	14.565
	10

	1.2
	      Operative
	69.000
	14.755
	21

	2
	Shpenzime kapitale
	0
	0
	0

	2.1
	      Financim i brendshem
	0
	0
	0

	2.2
	      Financim i huaj
	0
	0
	0

	3
	SHUMA
	208.500
	29.320
	14

	       Burimi: Ministria e Financave(2016);
	
	
	
	
	



Për vitin 2016 në këtë program janë parashikuar 11 produkte, të cilat përgjithësisht janë realizuar në harmoni me planin vjetor të shpenzimeve. Në këtë kuptim të gjithë produktet janë realizuar pjesërisht gjatë këtij tremujori të parë të 2016.
Gjatë vitit 2015, Ministria e Punëve të Jashtme ka përfituar fonde në shumën 125.335.800 lekë për projektin “Informatizimi i Ministrisë së Punëve të Jashtme dhe krijimi i bazës së sistemit për Konsullatën Dixhitale”. Faza e dytë e këtij projekti me vlerë e mbetur prej 62.667.900 pritet të realizohet gjatë 2016. Gjatë këtij tre mujori nuk është kryer asnjë shpenzim për këtë projekt.
Në muajin qershor 2015 Qendra e Ekselencës në MPJ, përfitoi një grand për projektin “Forcimi i diplomacisë publike dhe ekonomike në Ministrinë e Punëve të Jashtme”, projekt i financuar nga Ambasada Zviceriane në Shqipëri. Afati i përfundimit të këtij projekti është data 31 qershor 2016 dhe shuma e fondeve të mbetura në dispozicion për tu përdorur për vitim 2016 është 3.185.140. Statusi i realizimit sipas zërave të shpenzimeve  “Paga” dhe “Të Tjera Operative” për tre mujorin e parë te vitit 2016 është 244.000 pra 7.6 përqind.


KOMENTE TË TJERA
· Duke vlerësuar përpjekjet e Ministrisë së Punëve të Jashtme, sjellim në vëmendje që në raportin e monitorimit, duhet të përfshihet më tepër informacion mbi realizimin e produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit.
· Gjithashtu, kërkohen më tepër përpjekje në drejtim të përmirësimit të objektivave dhe produkteve buxhetore, emërtimeve të tyre dhe njësive matëse mbi bazën e të cilave monitorohet performanca e përdorimit të burimeve financiare publike. 
· Ministria e Punëve të Jashtme nuk ka publikuar në faqen e internetit raportin e monitorimit për 3-mujorin e parë të vitit 2016.


